armvectores/hy_wikipedia_2023 huggingface dataset:
Տբեթի (Շուախևի շրջան)

Տբեթի (վրաց.՝ ტბეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 1220 մետր բարձրության վրա։ Շրջկենտրոն Շուախևից 13 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 208 մարդ։


== Ծանոթագրություններ ==
Մաթեմատիկայի ազգային թանգարան

Մաթեմատիկայի ազգային թանգարան (անգլ.՝ National Museum of Mathematics), թանգարան է, որը նվիրված է մաթեմատիկային և գտնվում է Մանհեթենում` Նյու Յորք քաղաքում։ Բացվել է 2012 թվականի դեկտեմբերի 15-ին։ Այն գտնվում է Արևելյան 26-րդ փողոց, 11 հասցեում, Հինգերորդ և Մեդիսոն պողոտաների միջև, Մեդիսոն Սքուեր Փարքի դիմաց, Նոմադում։ Այն մաթեմատիկային նվիրված միակ թանգարանն է Հյուսիսային Ամերիկայում, և այստեղ ներկայացված են ավելի քան երեսուն ինտերակտիվ ցուցանմուշներ։ Թանգարանի առաքելությունն է «ավելացնել ըմբռնումը և մաթեմատիկայի հանդեպ ընկալումը հասարակության կողմից»։ Թանգարանը հայտնի է քառակուսի անիվներով հատուկ եռանիվ հեծանիվով, որը սահուն շարժվում է հարթ մակերեսով։


== Պատմություն ==
2006 թվականին Լոնգ Այլենդ նահանգի Գուդրեու թանգարանը, որն այն ժամանակ Միացյալ Նահանգների` մաթեմատիկային նվիրված միակ թանգարանն էր, փակել է իր դռները։ Ի պատասխան դրան՝ մի խումբ մարդիկ հիմնադիր և նախկին գործադիր տնօրեն Գլեն Ուիթնիի գլխավորությամբ հանդիպել են` քննարկելու նոր թանգարան բացելու հնարավորությունը։ Նրանք կանոնադրություն են ստացել Նյու Յորք նահանգի կրթության դեպարտամենտից 2009 թվականին և չորս տարվա ընթացքում հավաքեցին ավելի քան 22 միլիոն դոլար ։
Այս ֆինանսավորմամբ Արևելյան 26-րդ փողոց 11-13 հասցեում գտնվող Գոդդարդ շենքում վարձակալության է տրվել 1800 քմ տարածք։ Չնայած տեղական համայնքի ներսում ճարտարապետական ծրագրերի որոշակի հակասություններին` շինարարության թույլտվությունը տրվել է Նյու Յորքի քաղաքային նշանների պահպանության հանձնաժողովի և շենքերի դեպարտամենտի կողմից։


== Ծանոթագրություններ ==


== Արտաքին հղումներ ==
http://www.momath.org/ Մաթեմատիկայի ազգային թանգարան. պաշտոնական կայք
Math Encounters
Math Midway
Շամշադին (Մահմուդիի գավառ)

Շամշադին, գյուղ Արևմտյան Հայաստանում, Վանի վիլայեթի Մահմուդիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ռեյ Ջեյ

Վիլյամս Ռեյ Նորվուդ կրտսեր (անգլ.՝ William Ray Norwood, Jr., հունվարի 17, 1981(1981-01-17), McComb, Փայկ շրջան, Միսսիսիպի, ԱՄՆ), ավելի հայտնի է որպես Ռեյ Ջեյ (անգլ.՝ Ray J), ամերիկացի երգիչ, երգերի հեղինակ, երաժշտական պրոդյուսեր, դերասան և ռեփեր։


== Կարիերա ==
1997 թվականին թողարկել է իր դեբյուտային «Everything You Want» ալբոմը։ 2001 թվականին թողարկվում է նրա երկրորդ՝ «This Ain't a Game» անվանումը կրող ալբոմը, որը զբաղեցնում է 21-րդ հորիզոնականը Billboard 200 հիթ շքերթում։ «Raydiation» կոչվող նրա երրորդ ալբոմը թողարկվում է 2005 թվականին և Billboard 200-ում զբաղեցնում է 48-րդ հորիզոնականը։ Այդ ալբոմի «One Wish» սինգլը զբաղեցնում է 11-րդ հորիզոնականը Billboard Hot 100 հիթ շքերթում։
2007 թվականի փետրվարին նրա և ամերիկահայ հեռուստաաստղ Քիմ Քարդաշյանի սիրողական սեքս տեսանյութը հայտնվում է համացանցում, որը նրանք նկարահանել էին 2003 թվականին։ Այդ սկանդալից հետո, 2008 թվականին Ռեյ Ջեյը թողարկում է իր թվով չորրորդ՝ «All I Feel» ալբոմը, որը Billboard 200 հիթ շքերթում 7-րդ հորիզոնականն է զբաղեցնում։ Կոմերցիոն մեծ հաջողություն է ունենում ալբոմի «Sexy Can I» սինգլը, որը ընդգրկվում է միջազգային մի քանի հիթ շքերթում, իսկ Billboard Hot 100-ում զբաղեցնում է 3-րդ հորիզոնականը։


== Սկավառակագրություն ==


=== Ստուդիական ալբոմներ ===
«Everything You Want» (1997)
«This Ain't a Game» (2001)
«Raydiation» (2005)
«All I Feel» (2008)


== Ծանոթագրություններ ==


== Արտաքին հղումներ ==
Պաշտոնական կայք
Պոլոպոս

Պոլոպոս (իսպ.՝ Polopos), մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Կոստա Տրոպիկալ շրջանում։ Տարածքը կազմում է՝ 26,79 կմ2։ Բնակչությունը՝ 1856 մարդ (2010 թվականի տվյալներով)։


== Ծանոթագրություններ ==
Մանթաշ

Անվան այլ կիրառումների համար տե՛ս՝ Մանթաշ (այլ կիրառումներ)Մանթաշ, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում էր Սիս քաղաքից 30 կմ հեռում Տարսոնի մոտակայքում, Հորդուն լեռան ստորոտում։


== Պատմություն ==
Գյուղի հայ բնակչությունը լքել է այն և գյուղն ամայացել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ակուաֆորմոզա

Ակուաֆորմոզա (իտալերեն՝ Acquaformosa), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 1234 մարդ, բնակչության խտությունը կազմում է 59 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 87010։ Հեռախոսային կոդը՝ 00981։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0981 949121
Էլեկտրոնային փոստ՝ municipio@comunediacquaformosa.it
Պաշտոնական կայք՝ http://www.comunediacquaformosa.it/ Archived 2006-02-04 at the Wayback Machine.


== Արտաքին հղումներ ==
http://www.comunediacquaformosa.it/ Archived 2006-02-04 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դաղստանյան մողես

Դաղստանյան մողես (լատ.՝ Darevskia daghestanica), մողեսակերպերի կարգի իսկական մողեսների ընտանիքին պատկանող սողուն։ Իր անվանումը ստացել է Ռուսաստանի Դաշնության Դաղստանի երկրամասում ունեցած չափազանց մեծ տարածվածության պատճառով։


== Տարածվածություն և կենսակերպ ==
Մեծ քանակությամբ տարածված է Դաղստանում, որտեղից էլ ստացել է իր անվանումը։ Ապրում է ժայռոտ վայրերում՝ չափավոր խոնավ կենսապայմաններում։ Առավել հաճախ հանդիպում է նաև ցածրադիր քարքարոտ վայրերում։ Ակտիվ կենսակերպ է վարում ցերեկային ժամերին։ Նկատվում է ծովի մակարդակից մինչև 3300 մետր բարձրություններում։
Ձմեռումը սկսում է սեպտեմբեր կամ հոկտեմբեր ամսին և ավարտվում է գարնան կեսերին՝ ապրիլին։ Սնվում է ցամաքի մանր անողնաշարավորներով և միջատներով՝ երկթևանիներով, թիթեռներով, բզեզներով, սարդերով և այլն։


== Նկարագրություն ==
Մարմնի երկարությունը կազմում է 8 սմ։ Գլուխը տափակ է, իսկ մարմինն ունի դեղնականաչավուն և գորշ գունավորում։ Մողեսի մեջքի երկայնքով տարածվում են մանր և ոչ այնքան լավ տեսանելի բծեր։ Մարմնի կողքային շերտերում նկատվում են մուգ երիզներ։
Մողեսի փորի տակը լինում է հիմնականում երեք տարբեր գույների՝ դարչնագույն, վարդագույն կամ ոչ այնքան հաճախ սպիտակ։


== Ծանոթագրություններ ==
Դինյոլ (Կիժմոլայի վտակ)

Անվան այլ կիրառումների համար տե՛ս՝ Դինյոլ (այլ կիրառումներ)Դինյոլ (ռուս.՝  Динъёль), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Կիժմոլա գետի աջ ափով՝ 158.3 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000023139
Հիդրոլոգիական ուսումնասիրությունների կոդը -  103002313
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վոոռե (գյուղ, Սաառե շրջան)

Անվան այլ կիրառումների համար տե՛ս՝ ՎոոռեՎոոռե (էստ․՝ Voore), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 281 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Եվրոպական գավաթ 1965–66

Եվրոպական գավաթ 1965–66 Եվրոպական գավաթի տասնըմեկերորդ մրցաշրջանն էր, որում հաղթեց Ռեալ Մադրիդը՝ եզրափակչում պարտության մատնելով Պարտիզանին 2–1 հաշվով։ 
Եզրափակիչը կայացավ Բրյուսելի Թագավոր Բոդուենի մարզադաշտում 1966 թվականի մայիսի 11-ին, խաղը դիտում էին 46 745 հանդիսական։ Այս մրցաշրջանում Մադրիդի Ռեալը դուրս թողեց մրցաշարից գործող չեմպիոն իտալական Ինտերնացիոնալեին կիսաեզրափակիչում։


== Ծանոթագրություններ ==


== Տես նաև ==
ՈՒԵՖԱ
ՈՒԵՖԱ Չեմպիոնների Լիգա


== Արտաքին հղումներ ==
Եվրոպական գավաթի արդյունքները Rec.Sport.Soccer վիճակագրություն հիմնադրոմում
1965-66 Եվրոպական գավաթ - արդյունքներ (արխիվ)
Բոլոր գոլ խփողները 1965–66 Եվրոպական գավաթի մրցաշարում (բացառությամբ նախնական շրջանը) protocols UEFA
Հայաստանի Հանրապետության վարչապետների ցանկ

Սա Հայաստանի Հանրապետության վարչապետների ցանկն է՝ սկսած 1991 թվականից։


== Հայաստանի վարչապետներ ==
Լիտվերենի այբուբեն

Լիտվերենի այբուբեն (լիտ.՝ lietuvių abėcėlė), լատիներենի այբուբենի հիմքի վրա ստեղծված գրային համակարգ, որն սպասարկում է լիտվերեն լեզուն։


== Պատմություն ==
16-րդ դարից սկսած լիտվերենի համար սկսվում է գործածվել լատիներեն այբուբենի հիման վրա ստեղծված մի գրային համակարգ։ 1863 թվականի Լեհական ապստամբությունից հետո, Ռուսական իշխանությունների կողմից արգելվում է լիտվերենի համար լատինական այբուբենի գործածությունը և մտցվում է կիրիլյան այբուբենի հիմքի վրա ստեղծված նոր գրային համակարգ։ Այս փոփոխությունն առաջացնում է լիտվական մտավորականության խիստ դժգոհությունը ու չի ընդունվում ժողովրդի կողմից և վերացվում է 1904 թվականին։


== Այբուբենի տեսքը ==


== Գրականություն ==
Абецеле жемайтишкай-лѣтувишка. — Вильно, 1864
Teodor Narbutt. Pomniejsze pisma historyczne, szczególnie do historyi Litwy odnoszące się. — Wilno, 1856
М. Смирнов. Ягелло-Яков-Владислав и первое соединение Литвы с Польшей. — Одесса: Записки Новороссийского Университета, 1868
T. Buchienė, J. Palionis. Pirmosios spausdintos lietuvių kalbos gramatikos. Pirmoji lietuvių kalbos gramatika. — Vilnius, 1957 m.
Algirdas Sabaliauskas. Lietuvių kalbos tyrinėjimo istorija. — Vilnius, 1979 — d. 1
Zigmas Zinkevičius. Lietuvių kalbos istorija. — Vilnius, 1988 — t. 3
The making of Daniel Klein's Grammatica Litvanica. — Archivum Lithuanicum 6, 2004


== Տես նաև ==
Լիտվերեն
177 (թիվ)

177 (հարյուր յոթանասունյոթ), բնական թիվ է։


== Աստղագիտության մեջ ==
(177) Իրման Աստերոիդների գլխավոր գոտու աստերոիդ է։


== Այլ ոլորտներում ==
Տարվա 177-րդ օրը հունիսի 26-ն է (նահանջ տարիներին՝ հունիսի 25-ը)


== Տես նաև ==
177 թ.,
Մ.թ.ա. 177 թ.
Ծեր ձի Զինան

«Ծեր ձի Զինան» (ռուս.՝ Старая лошадь Зина), խորհրդային ռուս գրող-արձակագիր, սցենարիստ, լրագրող Դոն Ալեքսեյ Կորկիշչենկոյի վիպակը։ Ալեքսեյ Աբրամովիչ Կորկիշչենկոն եղել է Ռուսաստանի գրողների միության անդամ, ՌԴ մշակույթի վաստակավոր գործիչ, «Դոնի ստեղծագործություն» և «1941-1945 թթ. Հայրենական Մեծ պատերազմում հաղթանակի 60 տարի» ստեղծագործական մրցույթների դափնեկիր և հաղթող։


== Բովանդակություն ==
«Ծեր ձի Զինան» վիպակը նվիրված է երեխաներին, նրանց բարեկամությունը և թշնամությունը, բարոյականության որոնումները մոտ են ժամանակակից հինգերորդ դասարանցիների վարքին։ Կորկիշչենկոյի վիպակի իրադարձությունները ծավալվում են Դոնի խուտորներից մեկում, հետպատերազմյան առաջին տասնամյակի վերջում։ Գրողը պատմում է  հետպատերազմյան մռայլ իրականության պայմաններում անհայր մեծացող գյուղական երեխաների կյանքի մասին, այն մասին, թե ինչպես է Տրոշան (լրիվ անունը` Տրոֆիմ) բարեկամանում անհնազանդ ձիու` Զինայի հետ,  ծանոթանում նրա «կենսագրությանը», ընկերների հետ միասին հոգ տանում նրա մասին և կատարում էլի շատ բարի գործեր։ Վիպակի հերոսները բացահայտվում են Զինայի հետ ունեցած իրենց հարաբերություններով։ Մի կողմից տասնմեկ տարեկան Տրոշան է, նրա համադասարանցի Ուստյան, նրա տատիկը` Եկատերինա Իվանովնան, մորաքույրը` Պավլինան, բրիգադիր  Միխայիլ Իվանովիչը և բազմաթիվ հասարակ ու բարի աշխատավորներ։ Մյուս կողմից` բիրտ և գոռազամիտ, կոլտնտեսության բոլոր պաշտոնյաները` կոլտնտեսության նախագահից մինչև հասարակ կոլտնտեսական, փորձված  Գաշիլովը, ինչպես նաև փոքրիկ երեխաներին և կենդանիներին տանջող, գազազած տղա Կոլկա Խանիգան։ Վերջ ի վերջո, թե ինչ տեղի կունենա, խուտորաբնակների կարծիքով անհուսալի համարվող Խանգայի և ծեր  ձիու միջև, պարզ է դառնում միայն գրքի վերջում։
1974 թվականին  էկրան է բարձրանում Ալեքսեյ Աբրամովիչ Կորկիշչենկոյի «Ծեր ձի Զինան» վիպակի հիման վրա նկարահանված «Ցող» ֆիլմը։


== Գրականություն ==
Край родной: Хрестоматия. Сост. Небратенко В.Б., Яцык В.Д. - М.: "БАО-ПРЕСС"; Ростов н/Д: "Издательство БАРО-ПРЕСС, 2003. - 368 с. ISBN 5-89886-074-6.
Писатели Дона: Библиографический указатель. — Изд. 2-е, испр. и доп. — Ростов н/Д: Кн. изд-во, 1986. — 416 с.
Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5.


== Արտաքին հղումներ ==
Книги о мужании и доброте Алексея Коркищенко
Донской писатель
Коркищенко Алексей Абрамович
Ալպյան մարգագետիններ

Ալպյան մարգագետիններ, Ալպյան արոտավայրեր, լեռնային մարգագետիններ են, որոնք ծածկված են խոտի, բուսականության հաստ շերտով և գտնվում են անտառի փեշին, ալպյան գոտում, լեռներում, Ալպերում և վայրերում 2200-3500 մետր, Հիմալայների հարավային լանջերին 3600-5000 մերտ բարձրության վրա յուրահատուկ (ալպիական) բուսածածկ ունեցող տարածություններ։
Ալպյան արոտավայրերում կան ճմային, տորֆային, լեռնամարգագետնային հողերի բազմաթիվ տարատեսակներ, որոնք ունեն թույլ հզորություն, խիստ կմախքային են և քարքարոտ։
Բարձրությունը, որտեղից սկսվում են ալպյան մարգագետինները, հիմնականում կախված է տեղանքի կլիմայական և աշխարհագրական պայմաններից (ինչքան շատ է հեռավորությունը բևեռից, այնքան բարձրադիր վայրից է սկսվում ալպյան մարգագետինը)։ Սովորաբար ալպյան մարգագետինները լեռնային շրջաններում անտառներից առանձնացված են ենթալպյան գոտիներով։
Ալպյան մարգագետիններին բնորոշ է ցածր աճող բուսականությունը և բուսականության մաս կազմող «բուսական բարձերը»։
Այն իր ձևով մոտեցնում է տունդրայի էկոհամակարգին, որի պատճառով էլ ալպիական մարգագետինները երբեմն անվանում են «Լեռնային տունդրաներ»։ Սովորաբար հողի շերտը ալպյան մարգագետիններում բարակ է, քարքարոտ, այդ իսկ պատճառով անբարենպաստ է մշակման համար։
Ալպյան մարգագետիններ հանդիպում են երկրագնդի համարյա թե բոլոր շրջաններում։ Շատ հաճախ արևադարձային և մերձրևադարձային շրջաններում ալպյան մարգագետինները պահպանվում են որպես էկոհամակարգի կարևոր մաս, հատկապես տաք կլիմայի դեպքում։ Այդ իսկ պատճառով հնարավոր չէ առանձնացնել կենդանիներին ըստ տեղանքի առանձնահատկությունների։ Շատ կարևոր է, որ հենց այդպիսի տարածքներում պահպանվեն վերացող կենդանական տեսակները։ Այդ տեսակներից օրինակ եթովպիական գայլը ապրում է լեռնային շրջաններում, որտեղ կլիման ավելի բարենպաստ է իր համար։
Բարձրադիր շրջաններում կլիման աստիճանաբար ավելի է խստանում, այդ իսկ պատճառով ալպիական մարգագետինները փոխարինվում են ալպիական տունդրաների։


== Կենսաբանական տեսակետ ==
Կենսաբանական տեսակետից Ալպյան արոտավայրերում բուսականությունն արտացոլում է միջավայրի առանձնահատուկ պայմանները (խիստ կլիմա, վեգետացիայի կարճատևություն)։ Հողը ծածկված է խիտ, ցածր և տարբեր տեսակի բուսականությամբ։ Բուսածածկի ցածր և գունեղ կազմի շնորհիվ ալպյան ֆիտոցենոզների մի քանի տիպեր «գորգեր» անունն են ստացել։


== Հայաստանում ==
Հայաստանում ալպյան արոտավայրեր կան գլխավորպես Գեղամա լեռնաշղթայում, Զանգեզուրի լեռներում, Արագածի բարձունքներում և ըստ բուսակազմի լինում են հացազգի, բոշխային, տարախոտային։ Հացազգի Ալպյան արոտավայրերում գերակշռող բույսերն են՝ ցորնուկները, դաշտավելուկները, շյուղախոտը և այլն, բոշխայինում՝ տխուրը, սարասերը և այլ բոշխեր, իսկ տարախոտայինում՝ զանգակիկները, քեմոնը, խառը «տարախոտային գորգերը»։ Ալպյան արոտավայրեր ամառային արոտավայրեր են։


== Պատկերասրահ ==

		
		
		
		
		
		
		


== Ծանոթագրություններ ==
Կարեյրու դա Վարզեա

Կարեյրու դա Վարզեա (պորտ.՝  Careiro da Várzea), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Մանաուս գավառի կազմի մեջ։


== Ծանոթագրություններ ==
Ալեքսինաց

Ալեքսինաց (սերբ.՝ Алексинац), քաղաք և շրջան Սերբիայի Հանրապետությունում։ Ըստ 2011 թվականի մարդահամարի տվյալների՝ քաղաքի բնակչությունը կազմում է 16,420 մարդ։
Քաղաքի և հարակից գյուղերը միասին ունեն 51,462 մարդ բնակչություն։ Հիմնական բնակիչները սերբերն են։ Երկրորդ ամենախոշոր էթնիկ փոքրամասնությունը կազմում են գնչուները։
Բնակչության միջին տարիքը՝ 39 տարեկանն է, քաղաքում կա 5 791 ծուխ ընտանիք։


== Աղբյուրներ ==
Istorija Aleksinca i okoline do kraja prve vladavine kneza Miloša, Sprić Miodrag, Aleksinac, 1995.
Aleksinac i okolina, Dr. Branko Peruničić, Beograd, 1978.
Կիպրոսի լեզուներ

Կիպրոսի Հանրապետության պաշտոնական լեզուները երկուսն են՝ հունարենը և թուրքերենը։ Բուն Կիպրոսից անջատված Հյուսիսային Կիպրոսը (ՀԿԹՀ) թուրքերենը պաշտոնականացվեց որպես պետական լեզու 1983 թվականի սահմանադրությամբ։ Ամենօրյա լեզու (մայրենի լեզու) է համարվում հունարենը հույն կիպրացիների համար, և թուրքերենը թուրք կիպրացիների համար։
Կիպրոսում կան երեք «կրոնական խմբեր», որոնք ճանաչվել են Սահմանադրությամբ. դրանցից երկուսն ունեն իրենց սեփական լեզուները։ Առաջինը հայերենն է (հայերի լեզուն), երկրորդը կիպրական արաբերենն է (Մարոնիտների լեզուն)։ Հաճախ այդ երկու լեզուների կողքին է դասվում Կուրբետչա լեզուն (Կուրբետների լեզուն), սակայն այն լայն կիրառություն չունի։


== Ծանոթագրություններ ==
Գրեբյոնկայի շրջան

Գրեբյոնկայի շրջան (ուկրաիներեն՝ Гребінківський район), շրջան Ուկրաինայի Պոլտավայի մարզում։
Ստեղծվել է 1923 թվականին։ Վարչական կենտրոնը՝ ԳրեբյոնկաՇրջանը Ուկրաինայի 2020 թվականի հուլիսի 20-ի վարչական բարեփոխման արդյունքում լուծարվել է. նրա տարածքը միացվել է Պոլտավայի շրջանին (ամբողջ մարզում թողնվել է ընդամենը չորս շրջան): Լուծարումից առաջ անցկացված մարդահամարի տվյալներով շրջանի բնակչության թվաքանակը եղել է 21.601:


== Աշխարհագրություն ==
Շրջանի տարածքի մակերեսը կազմում է 600 կմ²։


== Բնակչություն ==
2001 թվականի մարդահամարի արդյունքներով շրջանում բնակվում էր 26263 մարդ։ Բնակչության խտությունը կազմում էր 43,77 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մալաթիա

Մալաթիա (թուրքերեն՝ Malatya; հուն․՝ Μαλάτεια, Մալատեյա; ասոր՝ ܡܠܝܛܝܢܐ‎ Malīṭīná)՝ քաղաք և շրջան Թուրքիայի Արևելյան Անատոլիա տարածաշրջանում, Մալաթիայի մարզի կենտրոն։ Բնակչությունը՝ 426,381մարդ։
Միջին բարձրությունը ծովի մակարդակից՝ 954 մետր։


== Անվանում ==
Մալաթիան Փոքր Հայքի հնագույն քաղաքներից է։ Այն Մելիտա անունով հիշատակվում է խեթական Մելիդ, Միլիդա, Մելիդի անուններով, ասորեստանյան և Մելիտեիա անունով՝ ուրարտական սեպագիր արձանագրություններում։ Հայերեն անվանվել է նաև Մելետինե անունով։ Ներկայիս թուրքական պաշտոնական անունն է՝ Մալաթյա։


== Պատմություն ==
Հեթական թագավորությունների ժամանակաշրջանում քաղաքի շրջակայքում գտնվել է Մելիդ (Արսլանթեփե) քաղաքը։ Մ.թ.ա. VI դարից մինչ 1071 թ. եղել է Փոքր Հայքի կազմում։ Մանազկերտի ճակատամարտից հետո, 1071 թ. քաղաքը զավթել են սելջուկ թուրքերը, որից հետո մտել է Կոնիայի սուլթանատի կազմ։ XVI դարում գրավվել է Օսմանյան կայսրության կողմից։ Մինչ Հայոց ցեղասպանությունը քաղաքի բնակչության հիմնական մասը կազմել են հայերը։
Պատմական Մալաթիան ժամանակակից Մալաթիայից 7–8 կմ հարավ-արևմուտք էր գտնվում։ Այն այժմ շատ քիչ թվով բնակիչներ ունի, ավերված ու ամայի է, և թուրքերի կողմից ստացել է Էսքի Մալաթիա անունը։ Ջրառատ քաղաք է, նրա տարբեր թաղերում բխում են աղբյուրներ, իսկ ավերված պարսպի տակով հոսում է Թուխմա կոչված գետակը։ Նոր և Հին Մալաթիաները բավական տուժել են 1893 թ. տեղի ունեցած աղետաբեր երկրաշարժից։


== Հայտնի մարդիկ ==
Հրանտ Դինք, թուրքահայ լրագրող
Էրմենի Սուլեյման Փաշա, ազգությամբ հայ Օսմանյան կայսրության գլխավոր վեզիր (1655-1656 թթ.)
Չեթին Ալփ, երգիչ
Ահմեթ Քայա, երգիչ
Օքթայ Քայնարջա, դերասան
Մեհմեթ Գյուլեն, ֆուտբոլիստ


== Քույր քաղաքներ ==
 Սաարբրյուքեն
 Բաթոն Ռուժ, Լուիզիանա
 Բուխարա


== Գրականություն ==
Հ. Ասմարյան, Մելիտենե-Մալաթիա, Երևան, 1998։


== Ծանոթագրություններ ==
Խաչիկի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Խաչիկ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 26 հուշարձան (7 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ամուդարյա (գետ)

Ամուդարյա, գետ Տաջիկստանում, Թուրքմենստանում, Ուզբեկստանում, Աֆղանստանում։
Կազմավորվում է Փյանջ և Վախշ գետերի միախառնումից, թափվում Արալյան ծովը՝ առաջացնելով դելտա։ Երկարությունը 1415 կմ (Փյանջի ակունքից՝ 2540 կմ), կանոնավոր նավարկություն կա Չարջու քաղաքից սկսած։ Ամուդարյայի ափին է Թերմեզ, Կերկի, Նուկուս քաղաքները։


== Անվանումը ==
Անվանումն առաջացել է մի ժամանակ գետի ափին գտնվող Ամուլ քաղաքի անունից և պարսկերեն դարյա «գետ» բառից, այսինքն՝ «Ամուլի գետ»։ Անտիկ շրջանի աշխարհագրագետներին հայտնի էր Օքսուս (լատիներեն՝ Oxus), իսկ արաբներին՝ Ջեյհուն անունով։


== Աղբյուրներ ==
ՀՀ Ազգային ժողովի ընտրություններ, 1995

ՀՀ ազգային ժողովի ընտրություններ 1995, խորհրդարանական ընտրություններ Հայաստանում, որը տեղի է ունեցել 1995 թվականի հուլիսի 5-ին։ Մեծամասնական կարգով ընտրությունների II փուլը տեղի է ունեցել 1995 թվականի հուլիսի 29-ին։
Ընտրությունների արդյունքում ընտրվել են 190 պատգամավորներ, որոնցից 150-ը ընտրվել են մեծամասնական, իսկ 40-ը՝ համամասնական ընտրակարգով։


== Ընտրությունների արդյունքներ ==
Հանրապետական բլոկ (Հայոց համազգային շարժումը հաղթել է 62 շրջաններում, Հայաստանի լիբերալ դեմոկրատական կուսակցությունը՝ 4 շրջաններում, Հայաստանի քրիստոնեա-դեմոկրատական միությունը՝ 1 շրջանում, Հայաստանի հանրապետական կուսակցությունը՝ 1 շրջանում) մասնակցել է մեծամասնական ընտրակարգով կազմակերպված ընտրություններին։
Շամիրամ` կանանց կուսակցություն
ԱԺՄ`Ազգային ժողովրդավարական միություն
ԱԻՄ` Ազգային ինքնորոշում միավորում


== Խորհրդարանական խմբակցություններ ==


== Հայաստանի առաջին գումարման խորհրդարանի պատգամավորների ցանկ ==
Բաբկեն Արարքցյան խորհրդարանի խոսնակ
Կարապետ Ռուբինյան փոխխոսնակ
Արա Սահակյան փոխխոսնակ
Երջանիկ Աբգարյան
Գագիկ Աբրահամյան
Սուրեն Աբրահամյան
Հովիկ Աբրահամյան
Վարդան Այվազյան
Սմբատ Այվազյան
Բագրատ Ասատրյան
Գրիգոր Ավագյան
Սեյրան Ավագյան
Սուքիաս Ավետիսյան
Վարազդատ Ավոյան
Մարատ Ալեքսանյան
Ջեմմա Անանյան
Կամո Արեյան
Արմենակ Արմենակյան
Ազատ Արշակյան
Սերգեյ Բադալյան
Վլադիմիր Բադալյան (պատգամավոր)
Յուրի Բախշյան
Արթուր Բաղդասարյան
Վահրամ Բաղդասարյան
Ստեփան Բարսեղյան
Խաչատուր Բեզիրջյան
Գալուստ Գամազյան
Ժիրայր Գևորգյան
Սամվել Գևորգյան
Արտաշես Գեղամյան
Մկրտիչ Գիմիշյան
Արարատ Գոմցյան
Վիկտոր Դալլաքյան
Գևորգ Դավթյան
Վլադիմիր Դարբինյան
Արմեն Եղիազարյան
Էդուարդ Եգորյան
Ռոբերտ Ենգոյան
Սերգո Երիցյան
Դավիթ Զադոյան
Վահան Զատիկյան
Արամազդ Զաքարյան
Իշխան Զաքարյան
Ֆիրդուս Զաքարյան
Գագիկ Թադևոսյան
Հովհաննես Թոքմաջյան
Հովհաննես Իգիթյան
Տեր Հուսիկ Լազարյան
Վիգեն Խաչատրյան
Լյովիկ Խաչատրյան
Սուրեն Խաչատրյան
Վահագն Խաչատրյան
Վարդան Խաչատրյան
Ֆրունզե Խառատյան
Արարատ Խրիմյան
Վանդոս Կարագյոզյան
Հարություն Կարագյոզյան
Կարեն Կարապետյան
Արմեն Կիրակոսյան
Ալեքսան Հակոբյան
Լեոնիդ Հակոբյան
Հրանուշ Հակոբյան
Վահագն Հակոբյան
Մելս Հակոբյան
Ռուբիկ Հակոբյան
Վարդգես Հայոցյան
Պարույր Հայրիկյան
Ալբերտ Հերոյան
Դավիթ Հարությունյան
Խոսրով Հարությունյան
Հովհաննես Հովհաննիսյան
Գեղամ Ղարիբջանյան
Դավիթ Մաթևոսյան
Մյասնիկ Մալխասյան
Պետրոս Մակեյան
Անդրանիկ Մանուկյան
Արամ Մանուկյան
Պանդուխտ Մանուկյան
Վազգեն Մանուկյան
Շողեր Մաթևոսյան
Անդրանիկ Մարգարյան
Արմեն Մարտիրոսյան
Ռազմիկ Մարտիրոսյան
Այդին Մորիկյան
Սասուն Միքայելյան
Արամ Մկրտչյան
Հերմինե Նաղդալյան
Գագիկ Ներսիսյան
Սեդրակ Հովհաննիսյան
Դավիթ Շահնազարյան
Աշոտ Ոսկանյան
Աշոտ Նավասարդյան
Ռաֆայել Պապայան
Գագիկ Պողոսյան
Արշակ Սադոյան
Գալուստ Սահակյան
Խորեն Սարգսյան
Ֆադեյ Սարգսյան
Կտրիճ Սարգսյան
Գայանե Սարուխանյան
Մհեր Սեդրակյան
Էռնեստ Սողոմոնյան
Արտաշես Թումանյան
Դավիթ Վարդանյան
Մանուկ Վարդանյան
Միքայել Վարդանյան
Յուրի Վարդանյան
Մերուժան Տեր-Գուլանյան
Շավարշ Քոչարյան
Արտյոմ Քուշկյան


== Ծանոթագրություններ ==
Պիչանկի

Պիչանկի (ռուս.՝ Пычанки), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 657 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուիլեր շրջան (Ջորջիա)

Անվան այլ կիրառումների համար տե՛ս՝ Ուիլեր շրջան (այլ կիրառումներ)Ուիլեր շրջան (անգլ.՝ Wheeler County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 772 կմ² է, բնակչությունը՝ 6.179 մարդ (2010 թ. տվյալներով)։ Շրջկենտրոնն է Ալամո բնակավայրը։ Կազմավորվել է 1912 թ.։
Տիմկան և Դիմկան

Տիմկան և Դիմկան (ռուս.՝ Тимка и Димка), խորհրդային մուլտիպլիկացիոն ֆիլմ, որը ստեղծվել է 1975 թվականին, «Բելառուսֆիլմ» կինոստուդիայում։


== Սյուժե ==
Մուլտֆիլմը պատմում է Դիմկա արջուկի և Տիմկա կատվիկի բարեկամության մասին, ովքեր ապրում էին մի տանը։ Տիմկան արթնանում է վաղ առավոտյան և անցնում է աշխատանքի, իսկ Դիմկան պատճառ էր փնտրում, որպեսզի ոչինչ չանի։ Տիմկան միշտ ներում էր արջուկին, որովհետև նա իր ընկերն էր։ Բայց երբ Դիմկան խմում է ամբողջ կաթը, որի համար կատվիկը գնացել էր հորաքույր կովի մոտ, նա շատ է նեղվում և որոշում է, որ հիմա իր հանգստանալու հերթն է, իսկ Դիմկային ուղարկում է իր փոխարեն մուկ բռնելու։ Պարզվում է, որ դա հեշտ չէր, և մկան համար նախատեսված վանդակի մեջ հայտնվում է արջուկը։ Տիմկան պետք եղած րոպեին գնում է օգնելու ընկերոջը, և Դիմկան հասկանում է, որ իրեն սխալ է պահել։


== Հեղինակներ ==


== Երգ բարեկամության մասին ==
Մուլտֆիլմում հնչում է շատ հայտնի «Իրական ընկերը» երգը (Ընկերությունը պինդ է, չի կոտրվում...): Տեքստի հեղինակը Միխայիլ Պլյացկովսկին է, կոմպոզիտորը` Բորիս Սավելևը։ Երգը մտնում է շատ մանկական երգերի հավաքածուների մեջ։


== Ծանոթագրություններ ==


== Արտաքին հղումներ ==
Երգ բարեկամության և ընկերների մասին «Всё для детей» կայքում
Ալանգյազ (գետակ)

Անվան այլ կիրառումների համար տե՛ս՝ Ալանգյազ (այլ կիրառումներ)Ալանգյազ, գետակ Արաքսի ավազանում, նրա ձախակողմյա վտակ Գիլանի ձախ օժանդակը։ Սկիզբ է առնում Ալագյազի լեռներից՝ Մսրվանիս գետի մոտակայքից։


== Ծանոթագրություններ ==
Դմիտրի Ֆելդման

Դմիտրի (Մարկուս) Ֆելդման (ապրիլի 20, 1902(1902-04-20), Օրհեյ, Քիշնևի շրջան, Բեսարաբյան գուբերնիա, Ռուսական կայսրություն - դեկտեմբերի 20, 1963(1963-12-20), Օդեսա, Ուկրաինական ԽՍՀ, ԽՍՀՄ), խորհրդային կինոօպերատոր, Վրացական ԽՍՀ արվեստի վաստակավոր գործիչ (1958)։
1918 թվականից աշխատել է կինոյում՝ նախ լաբորանտ, իսկ արդեն 1924-ից՝ օպերատոր։ Նկարահանել է Օդեսայի, Մոսկվայի, Բաքվի, Թբիլիսիի, Երևանի կինոստուդիաներում։
Ֆելդմանը խորհրդային առաջատար կինոօպերատորներից էր, կադրի կոմպոզիցիայի վարպետ։ Նրա հերոսների դիմանկարները հոգեբանորեն հագեցված են և հուզառատ։ Նա մեծապես նպաստել է հայկական և վրացական կինոյի ազգային կադրերի պատրաստման գործին։ Ֆելդմանն իր լավագույն ֆիլմերն ստեղծել է Յուլի Ռայզմանի, Աբրամ Ռոոմի, Գրիգորի Ռոշալի, Սերգեյ Յուտկևիչի, Նիկոլայ Սանիշվիլու, Սեմյոն Դոլիձեի, Միխայիլ Ճիաուրելիի, Համո Բեկնազարյանի և այլ ճանաչված կինոռեժիսորների համագործակցությամբ։
Պարգևատրվել է «Պատվո նշան» շքանշանով։ Ամուսնացած է եղել հայ դերասանուհի Տատյանա Մախմուրյանի հետ։


== Ֆիլմագրություն ==
Ֆիլմերից են՝ 

«Ուրվական, որը չի վերադառնում» (1930)
«Խաղաղ Դոն» (1931)
«Պետերբուրգյան գիշեր» (1934)
«Վերջին գիշեր» (1937)
«Բաքվեցիներ» (1938, Լ. Կոսմատովի հետ)
«Պեպո» (1935)
«Դավիթ Բեկ» (1944, երկուսն էլ՝ Գ. Բեկնազարյանի հետ)
«Լեռնային լճի գաղտնիքը» (1954, Ի. Դիլդարյանի հետ, երեքն էլ՝ «Հայֆիլմ» ստուդիա)
«Ճպուռը» (1957)
«Առավոտ» (1961)։


== Գրականություն ==
Գևորգյան Ս., Օպերատոր Դ. Ֆելդմանը, «ՍԱ», 1964, № 6։ Բեկնազարյան Հ., Հուշեր դերասանի և կինոռեժիսորի, Ե., 1968։
Յան Ժիժկա

Յան Ժիժկա(չեխ․՝ Jan Žižka, մոտ 1360, Památník Jana Žižky z Trocnova, Trocnov, Բոհեմիայի թագավորություն, Չեխական թագի հողեր, Սրբազան Հռոմեական կայսրություն և Trocnov, Բոհեմիայի թագավորություն, Չեխական թագի հողեր, Սրբազան Հռոմեական կայսրություն - հոկտեմբերի 11, 1424(1424-10-11), Ժիժկովո Պոլե և Přibyslav), չեխ զորավար, Հուսյան հեղափոխական շարժման գործիչ, Գրյունվալդի ճակատամարտի (1410) մասնակից։ Տաբորի չորս ղեկավարներից մեկը։ 
1420 թվականի դեկտեմբերից՝ տաբորականների առաջին հետման։ Գլխավորել է ժողովրդական բանակը և ետ մղել ֆեոդալա–կաթոլիկական Եվրոպայի՝ հուսյանների դեմ խաչակրաց արշավանքները։ 1423-ին ն հիմնադրել է ձախ հուսյանների Օրեբիտյան եղբայրությունը։ Մահացել է ժանտախտից։ Ծանրազեն ասպետական հեծելազորին Ժիժկան հակադրել է շարժունակ և սայլակառքերով տեղափոխվող հետևակ ու թեթև հրանոթներ, հմտորեն կիրառել է ռազմական տեխնիկան։ 


== Ծանոթագրություններ ==
Առաքելությունն անիրագործելի է (ֆիլմաշար)

«Առաքելությունն անիրագործելի է» (անգլ.՝ Mission: Impossible film series), մարտաֆիլմերի շարք, որը կազմված է վեց ֆիլմերից՝ թողարկված 1996-2018 թվականների և հիմնված համանուն հեռուստասերիալի վրա։ Դիպաշարի կենտրոնում գործակալ Իթան Հանթի պատմությունն է, որի դերն ամբողջ ֆիլմաշարի ընթացքում խաղում է Թոմ Քրուզը։


== Ֆիլմեր ==


== Թոմ Քրուզի հոնորարները «Առաքելությունն անիրագործելի է» ֆիլմերում ==


== Ընդունելություն ==


=== Box Office Mojo վարկանիշ ===


=== Քննադատների կարծիք ===


== Ծանոթագրություններ ==
Սուտլիկ որսկանը (ֆիլմ)

Սուտլիկ որսկանը, 1969 թվականին «Երևան» կինոստուդիայի նկարահանած ֆիլմ՝ ըստ Հովհաննես Թումանյանի համանուն հեքիաթի։


== Սյուժե ==
Ֆիլմի հեղինակները, Հովհաննես Թումանյանին հետևելով, ծաղրում են բոլոր նրանց, ովքեր չափազանցնելով են ներկայացնում սեփական արարքներն ու գործերը։


== Դերերում ==
Սուտլիկ – Կիմ Երիցյան
հայր – Ա. Հովհաննիսյան
Ադի – Արմեն Խոստիկյան
Չադի – Մ. Մխիթարյան
Հուդի – Ս. Հարությունյան
Մադի – Թ. Հարությունյան
ծեր կին – Ջեմմա Ղարագյոզյան


== Ծանոթագրություններ ==
Բեկրազ

Բեկրազ, կամուրջ Թուրքիայում, Կիլիկիայում, Իսկենդերուն-Անտիոք ճանապարհին, Ամըկ լիճը թափվող գետակի վրա, համանուն գյուղի մոտ։


== Ծանոթագրություններ ==
Վալդեպենիաս դե Խաեն

Վալդեպենիաս դե Խաեն (իսպ.՝ Valdepeñas de Jaén), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա Սուր շրջանում։ Տարածքը կազմում է 183 կմ2։ Բնակչությունը՝ 4137 մարդ (2010 թվականի տվյալներով)։ Պրովինցիայի վարչական կենտրոնից գտնվում է 34 կմ հեռավորության վրա։
Նովոորլովսկ

Նովոորլովսկ (ռուս.՝ Новоорловск), քաղաքատիպ ավան Ռուսաստանի Անդրբայկալյան երկրամասի Ագինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2989 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մախոշեպոլյանա

Մախոշեպոլյանա կամ Մախոշե-Պոլյանա (ռուս.՝ Махошеполяна), հայաբնակ գյուղ Ռուսաստանի Դաշնության Ադըղեայի Հանրապետության Մայկոպի շրջանում։ Գտնվում է Կուժորա և Սերալ գետերի վերին հոսանքի մոտ, շրջկենտրոն Տուլսկիից 18 կմ արևելք, ծովի մակարդակից 594 մ բարձրության վրա։ Մտնում է Տուլսկիի գյուղական համայնքի կազմի մեջ։


== Բնակչությունը ==
Ներկայումս գյուղը կիսալքյալ վիճակում է, և 2019 թվականի դրությամբ այստեղ բնակվում է ընդամենը 6 մարդ։

Բնակիչներն զբաղվում էին ծխախոտի և հացահատիկային բույսերի մշակությամբ, անասնապահությամբ և մեղվաբուծությամբ։ Խորհրդային տարիներին գյուղն ուներ ութամյա դպրոց, ակումբ և բուժկայան։


== Պատմությունը ==
Գյուղը հիմնադրել են Սամսունի շրջակայքի գյուղերից (Գարագայա, Գրբաշցոց-գեղ) եկած համշենահայերը` 1882 թվականին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադըղեա Հանրապետության մշտական բնակչության թվաքանակը 2017 թվականի հունվարի 1-ի դրությամբ(չաշխատող հղում)
Ադըղեա Հանրապետության մշտական բնակչության թվաքանակը 2002 թվականին(չաշխատող հղում)
Անանաս (Տոկանտինս)

Անանաս (պորտ.՝ Ananás), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Բիկու դու Պապագայուի գավառի կազմի մեջ։ Բնակչությունը կազմում է 12 156 մարդ՝ 2006 թվականի տվյալներով։ Գրավում է 1 587,000 կմ2 տարածք։ Բնակչության խտությունը՝ 7,7 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 20.837.723,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.827,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,667 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Անանասի (Տոկանտինս) մասին
Ցիխիա

Ցիխիա (վրաց.՝ ციხია), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 440 մետր բարձրության վրա։ Շրջկենտրոն Տղիբուլից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 92 մարդ։


== Ծանոթագրություններ ==
Ջոզայա Գիբս

Ջոզայա Ուիլարդ Գիբս (անգլ.՝ Josiah Willard Gibbs, փետրվարի 11, 1839(1839-02-11)[…], Նյու Հեյվեն, Կոնեկտիկուտ, ԱՄՆ - ապրիլի 28, 1903(1903-04-28)[…], Նյու Հեյվեն, Կոնեկտիկուտ, ԱՄՆ), ամերիկացի ֆիզիկոս-տեսաբան, մաթեմատիկոս և մեխանիկ, թերմոդինամիկայի և վիճակագրական մեխանիկայի հիմնադիրներից։
Ավարտել է Եյլի համալսարանը (1858)։ 1863 թ. նույն համալսարանում ստացել է փիլիսոփայության դոկտորի աստիճան, 1871 թ.՝ պրոֆեսորի կոչում։ Իր առաջին աշխատանքներում Գիբսը զարգացրել է թերմոդինամիկական համակարգերի հետազոտման գրաֆիկական մեթոդները, կիրառելով եռաչափ դիագրամներ՝ առնչություններ է ստացել նյութի ծավալի, էներգիայի և էնտրոպիայի միջև։ «Տետերոգեն նյութերի հավասարակշռության մասին» տրակտատում (1874-1978) մշակել է թերմոդինամիկական պոտենցիալների տեսությունը, ապացուցել ֆազերի կանոնը, ստևղծել է էլեկտրաքիմիական պրոցեսների և մակերևութային երևույթների թերմոդինամիկան։ Գիբսն ընդհանրացրել է էնտրոպիայի սկզբունքը և արտածել ռեակցիաների ուղղությունը և ցանկացած բարդության խառնուրդների հավասարակշռության պայմանները որոշող ֆունդամենտալ հավասարումներ։ 1902 թ. հրատարակված «Վիճակագրական մեխանիկայի հիմնական սկզբունքները․․․» աշխատությունը Զ․ Մաքսվելի և Լ․ Բոլցմանի աշխատանքներում ծնունդ առած դասական վիճակագրական ֆիզիկայի ամփոփումն էր։ Այդ աշխատությունում Գիբսը մշակել է նյութի վիճակը բնութագրող թերմոդինամիկական ֆունկցիաների հաշվման վիճակագրական մեթոդ, տվել է այդ ֆունկցիաների արժեքների ֆլուկտոուացիաների ընդհանուր տեսությունը։ Գիբսը զբաղվել է նաև վեկտորական անալիզով («Վեկտորական անալիզի տարրեր», 1881-1884), լույսի էլեկտրամագնիսական և մեխանիկական տեսության հարցերով։ Գիբսի գաղափարները պահպանում են իրենց թարմությունը։


== Ծանոթագրություններ ==
Ճանապարհորդություն դեպի Գողգոթա (Պիտեր Բրեյգելի նկար)

«Ճանապարհ դեպի Գողգոթա» («Խաչի կրում»), (հոլ.՝ kruisdraging van Christus, գերմ.՝ Die Kreuztragung Christi), Պիտեր Բրեյգել Ավագի նկարը։ Գտնվում է Վիեննայի արվեստի պատմության թանգարանում։


== Պատմություն ==
Նկարը  Պիտեր Բրեյգելի ստեղծած 16 կտավների թվին է պատկանում, որոնք ներառվել է Անտվերպենի հարուստ հավաքորդ Նիկոլաս Յոնգելինկի (գերմ.՝ Niclaes Jonghelinck) 1566 թվականի ստեղծած հավաքածուի ցանկի մեջ։ Յոնգելինկը, որը բազմիցս դիմել է Բրեյգելին, հավանաբար, եղել է նաև այս նկարի պատվիրատուն։  Յոնգելինկի հավաքածուի Բրեյգելի ստեղծագործություններն անցել են Անտվերպենի քաղաքային իշխանության տակ, ցանկը կազմելու տարում։ 1604 թվականին աշխատանքը հիշատակվում է Սրբազան Հռոմեական կայսրության կայսր Ռուդոլֆ II-ի Պրահայի հավաքածուի կազմում, որտեղից էլ այն տեղափոխել են Վիեննա։ 1809-1815 թվականներին աշխատանքը գտնվել է Փարիզում, ռազամական ավարների շարքում, որոնք բռնագրավվել էին Նապոլեոն Բոնապարտի կողմից։


== Բովանդակություն և կոմպոզիցիա ==
Ստեղծագործության կոմպոզիցիան բավականին ավանդական է, որը բնորոշ չէ նկարչին։ Բրեյգելը վերարտադրում է բավականին հայտնի ստեղծագործական սխեման՝ Քրիստոսի ճանապարհը դեպի Գողգոթա, որն արդեն օգտագործվել է այնպիսի վարպետների կողմից, ինչպիսիք են Բրունսվիկ Մոնոգրամիստը և Բրեյգելի ժամանակակից Պիտեր Արտսենը։ Քրիստոսի մարմինն ասես կորչում է մարդաշատ ամբոխում, այդ մաներիստական հնարքը վերարտադրվում է նաև «Պողոսի ուղերձը» և «Սուրբ Հովհաննես Մկրտչի քարոզչություն»-ում։ Նկարում թույլ է տրված գիտակից շեղում Աստվածաշնչի բովանդակությունից․ խաչը ստիպել են կրել ճանապարհին հանդիպած ոմն Սիմոն Կյուրենացուն, որին պատահաբար են հանդիպել ճանապարհին, բայց Բրեյգելի մոտ զինվորները նիզակով հետ են հրում Սիմոնին։


== Կինեմատոգրաֆ ==
Լեհ ռեժիսոր Լեխ Մաևսկին 2011 թվականին նկարահանել է նույնանուն ֆիլմ Մայքլ Գիբսոնի «Հողմաղաց և խաչ» գեղարվեստական գրքի հիման վրա։ Այս շվեդ֊լեհական ֆիլմի մեջ վերածնվում է Հյուսիսային վերածննդի ժամանակ Ֆլանդրիի պատմական համատեքստը, իսկ նկարի կերպարները կենդանանում են։ Պիտեր Բրեյգելի դերը խաղում է Ռուտգեր Հաուերը և նրա տիրոջ Նիկլաս Յոնգելինկայի դերում՝` Մայքլ Յորքը։


== Հատվածներ նկարից ==

		
		
		
		
		
		
		
		
		
		
		


== Ծանոթագրություններ ==
Սարատովսկայա (ստանիցա)

Սարատովսկայա (ռուս.՝ Саратовская), ստանիցա Ռուսաստանի Դաշնության Կրասնոդարի երկրամասի Գորյաչի Կլյուչի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 6567 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նատալի Դելոն

Նատալի Դելոն (ֆր.՝ Nathalie Delon, իսկական անունը՝ Ֆրանսին Կանովա (ֆր.՝ Francine Canovas), ըստ առաջին ամուսնու՝ Բարտելեմի (ֆր.՝ Barthelemy), օգոստոսի 1, 1941(1941-08-01), Ուջա, Մարոկկո - հունվարի 21, 2021(2021-01-21), Փարիզի 1-ին շրջան, Paris Centre, Փարիզ), ֆրանսիացի դերասանուհի և ռեժիսոր։
Ալեն Դելոնի միակ կինը, Էնթոնի Դելոնի մայրը։


== Կենսագրություն ==
Նատալի Դելոնը կինեմատոգրաֆ է եկել Ալեն Դելոնի շնորհիվ, որի հետ ամուսնացած է եղել 1964-1968 թվականներին։ Այս ամուսնությունից ծնվել է նրանց որդին՝ դերասան Էնթոնի Դելոնը։ Նրանց առաջին համատեղ ֆիլմը՝ ռեժիսոր Ժան-Պիեռ Մելվիլի «Սամուրայը», ունեցել է մեծ հաջողություն։ Ամուսնալուծվելուց հետո Նատալին շարունակել է աշխատել հայտնի այլ ռեժիսորների հետ։ Հետագայում նա զբաղվել է ռեժիսոորությամբ և գրել սցենարներ։
Նատալի Դելոնը մահացել է քաղցկեղից 2021 թվականի հունվարի 21-ին Փարիզում 79 տարեկան հասակում։


== Ֆիլմագրություն ==
1967 - Le Samouraï / Սամուրայ
1968 - La Lecon Particuliere / Մասնավոր դաս
1969 - L'Armée des ombres / Ստվերների բանակ
1969 - Le sorelle / Քույրեր
1971 - Doution les basses / Մի քիչ լուռ, բասեր
1971 - When Eight Bells Toll / Երբ կխփի ութ կիսաժամ
1972 - BlueBeard / Կապույտ մորուք
1975 - The Romantic Englishwoman / Ռոմանտիկ անգլուհին
2008 - Nuit de chien / Այս գիշերը


== Ծանոթագրություններ ==


== Հղումներ ==
Նատալի Դելոն Internet Movie Database կայքում
Սուկովո (գյուղ, Ստուպինսկի շրջան)

Սուկովո (ռուս.՝ Суково), գյուղ Ռուսաստանի Մոսկվայի մարզի Ստուպինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քարհատ (լեռնագագաթ)

Անվան այլ կիրառումների համար տե՛ս՝ Քարհատ (այլ կիրառումներ)Քարհատ, լեռնագագաթ Հայաստանի Լոռու մարզում Վահագնի լեռներում, Բազում գյուղից 6,5 կմ հյուսիս–արևելք։ Բարձրությունը 2230 մ է։


== Ծանոթագրություններ ==
Վարզեա Նովա

Վարզեա Նովա (պորտ.՝ Várzea Nova), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հյուսիս-կենտրոնական նահանգի Բաիա մարզում։ Մտնում է Ժակոբինա գավառի կազմի մեջ։ Բնակչությունը կազմում է 11 973 մարդ՝ 2007 թվականի տվյալներով։ Գրավում է 1 165,165 կմ2 տարածք։ Բնակչության խտությունը՝ 10,3 մարդ/կմ²։


== Պատմություն ==
Քաղաքը հիմնադրվել է 1985 թվականի փետրվարի 25-ին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 27.840.574,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 2.145,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,586 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Գյուլփունար (Եվդոկիայի գավառ)

Անվան այլ կիրառումների համար տե՛ս՝ Գյուլփունար (այլ կիրառումներ)Գյուլփունար, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ելենա Ֆանայլովա

Ելենա Նիկոլաևնա Ֆանայլովա (ռուս.՝ Еле́на Никола́евна Фана́йлова, դեկտեմբերի 19, 1962(1962-12-19), Վորոնեժ, ԽՍՀՄ), խորհրդային և ռուս բանաստեղծուհի, թարգմանիչ, լրագրող։


== Կենսագրություն և ստեղծագործություն ==
Ելենա Ֆանայլովան ծնվել է 1962 թվականին, Վորոնեժում։ Ավարտել է Վորոնեժի բժշկական ինստիտուտը և Վորոնեժի պետական համալսարանի ռոմանո-գերմանական բանասիրության լեզվաբանության բաժինը։ Աշխատել է մարզային հիվանդանոցում որպես բժիշկ, Վորոնեժի պետական համալսարանի լրագրության ֆակուլտետում` որպես դասախոս և մարզային հեռուստատեսությունում` որպես խմբագիր։ 1995 թվականից աշխատում է «Ազատություն» ռադիոկայանի թղթակից, 1990-ականների վերջերից բնակվում և աշխատում է Մոսկվայում։ Աշխատել է «Մարդը իրավունք ունի» ծրագրում, վարում է «Մոսկվայից հեռու` մշակույթ, նախկին Խորհրդային կայսրության քաղաքները և մարդիկ» ծրագիրը։ «Ազատությունն ակումբներում» ծրագրի հեղինակն է։ 
Բանաստեղծությունները և ակնարկները հրապարակվել են «Знамя», «Новое литературное обозрение», «Критическая масса», «Сеанс», «Иностранная литература», «Митином журнале» և այլ ամսագրերում։ Հրատարակել է նաև թարգմանություններ ուկրաիներենից (Սերգեյ Ժադանի բանաստեղծությունները) և գերմաներենից  (Բրիգիտա Օլեշինսկու բանաստեղծությունները)։ Հանդիսանում է OpenSpace.ru պորտալի սյունակագիր։ Անդրեյ Բելիի մրցանակի (1999), «Մոսկովյան հաշիվ» մրցանակի (2003), «Знамя» ամսագրի մրցանակի (2008) դափնեկիր է։ ԱՄՆ-ում հրատարակված Ֆանայլովայի «The Russian Version» (2009) գիրքը, որը թարգմանել են Ստեֆանի Սանդլերը և Եվգենիա Տուրովսկայան, արժանացել է Ռոչեստերի համալսարանի մրցանակի, որպես  տարվա լավագույն թարգմանված գիրք։ Արժանացել է Բրոդսկու հիմնադրամի կրթաթոշակի - 2013։ Ֆանայլովայի բանաստեղծությունների հիման վրա ռեժիսոր Էդուարդ Բոյակովը ներկայացումներ է բեմադրել «Պրակտիկա» (Մոսկվա) և «Սցենա-Մոլոտ» թատրոններում (Պերմ)։ 


== Աշխատություններ ==
Путешествие. — СПб.: Северо-Запад; Митин журнал, 1994.
С особым цинизмом. — М.: Новое литературное обозрение, 2000.
Трансильвания беспокоит. — М.: О. Г. И., 2002.
Русская версия. — М.: Emergency Exit, 2005. (Книга + CD)
Чёрные костюмы. — М.: Новое издательство, 2008. (Новая серия).
Лена и люди. М.: Новое издательство, 2011.


== Ծանոթագրություններ ==


== Արտաքին հղումներ ==
Страница Елены Фанайловой на сайте «Новая литературная карта России»
Страница Елены Фанайловой на сайте «Вавилон»
Изображения Елены Фанайловой на сайте «Лица русской литературы»
Интервью с Еленой Фанайловой
«Книга неуспокоенности». Рецензия Бориса Дубина на сборник «Русская версия»
«Город ангелов. После Беслана». Спецпрограмма Радио Свобода
Елена Фанайлова о мультфильме «Алоис Небель и его призраки»
Черные костюмы
Беседа с Еленой Фанайловой в «Школе злословия»
(2629) Ռուդրա

(2629) Ռուդրա (անգլ.՝ Rudra), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1980 թվականի սեպտեմբերի 13-ին Չառլզ Կովալի կողմից Պալոմարում։
Միջին հեռավորությունը Արեգակից կազմում է 1,740234 ա. մ., առավելագույնը մոտենում է 1,3413 ա. մ. հեռավորության վրա և հեռանում 2,1391 ա. մ.։ Արեգակի շուրջ մեկ ամբողջական պտույտ է կատարում 838,51 երկրային օրվա ընթացքում, իր ուղեծրով շարժվելով միջինում 0,429331 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,44° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2629) Ռուդրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քյաբիրլի

Քյաբիրլի, լեռ Փոքր Կովկաս լեռնահամակարգում, Զանգեզուրի լեռնաշղթայի հյուսիսային հատվածում, Հայաստանի Վայք քաղաքից 20 կմ հարավ-արևելք։ Հիշատակում է Ղևոնդ Ալիշանը։


== Ծանոթագրություններ ==
Հարալսոն շրջան (Ջորջիա)

Հարալսոն շրջան (անգլ.՝ Haralson County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 730 կմ² է, բնակչությունը՝ 25.690 մարդ (2010 թ. տվյալներով)։ Շրջկենտրոնն է Բուքանան բնակավայրը։ Կազմավորվել է 1856 թ.։
Աստղային դեսանտ: Մարսի դավաճանը

Աստղային դեսանտ. Մարսի դավաճանը (անգլ.՝ Starship Troopers: Traitor of Mars), լիամետրաժ համակարգչային ֆիլմ, նկարահանված է անիմե ոճով։ Թողարկվել է 2017 թվականին, «Ներխուժում» մուլտֆիլմի ուղղակի շարունակությունն է։
Գլխավոր դերերը հնչյունավորել են Կասպեր Վան Դինը և Դինա Մեյերը, որոնք նկարահանվել են Պաուլ Վերհուվենի «Աստղային դեսանտ» ֆիլմում։
Ամերիկյան կինոասոցիացիայի վարկանիշների համակարգի ռեյտինգային նշանակումն R է, ինչը նշանակում է, որ ֆիլմը դիտելիս 16-ից ցածր անձանց համար պետք է հասուն մարդկանց ներկայություն։


== Սյուժե ==
«Ներխուժում» ֆիլմի իրադարձություններից հետո գեներալ Ջոնի Ռիկոյի կոչումն իջեցվում է մինչև գնդապետ, և ուղարկվում է Մարսի արբանյակ` երիտասարդ զինվորներին նախապատրաստելու համար։ Ի դժբախտություն Ռիկոյի` այս երիտասարդ զինվորներն իր մոտ վերապատրաստում անցած զինվորներից վատագույնն են։ Քանի որ Մարսը պատերազմական գոտիներից հեռու է, մոլորակի բնակիչները անակնկալի են գալիս սարդակերպերի հարձակումից։ Ռիկոն նորեկների իր խմբի հետ պետք է հետ մղեր հարձակումը։ Միևնույն ժամանակ ամերիկացի օդաչու Էմի Սինփը ցանկանում էր ոչնչացնել մոլորակը և մեղքը գցել Ջոնիի ընկեր, հետախուզության նախարար Կարլ Ջենկինսի վրա։


== Դերերը հնչյունավորել են ==
Կասպեր Վան Դին՝ գնդապետ Ջոն Ռիկո, Մարսում բջջային հետևակի հրամանատար
Դինա Մեյեր՝ Դիզզի Ֆլորես, հայտնվում է Ջոնիի հալյուցինացիայի տեսքով
Ջասթին Դորան՝ Կարլ Ջենկինս, հետախուզության նախարար, Ջոնիի դպրոցական տարիների ընկերը
Լյուսի Քրիստիան՝ Կարմեն Իբանեզ, «Ջոն Ուորդեն» նավի նավապետ-օդաչու
Էմիլի Նևես՝ օդային մարշալ Էմի Սնափ, կառավարում է Դաշնային նավատորմը


== Ծանոթագրություններ ==
Աստերոիդների ցանկ (241201-241300)

Աստերոիդների ցանկ (241101-241200)  • Աստերոիդների ցանկ  • Աստերոիդների ցանկ (241301-241400)
 Աստերոիդների ցանկ (241101-241200)  • Աստերոիդների ցանկ  • Աստերոիդների ցանկ (241301-241400)
Նովոալեկսանդրովկա (գյուղ, Զիլաիրսկի շրջան)

Անվան այլ կիրառումների համար տե՛ս՝ ՆովոալեկսանդրովկաՆովոալեկսանդրովկա (ռուս.՝ Новоалександровка, բաշկիրերեն՝ Яңы Александровка), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 130 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լևոն Բարսեղյան (այլ կիրառումներ)

Լևոն Բարսեղյան անունը կարող է վերաբերել հետևյալ անձանց.

Լևոն Բարսեղյան, ակնաբույժ, բժշկական գիտությունների դոկտոր,
Լևոն Բարսեղյան, լրագրող, քաղաքական գործիչ։
Մալիե Կուտիշչա

Մալիե Կուտիշչա (ուկրաիներեն՝ Малі Кутища), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Մալիե Կուտիշչա գյուղում բնակվում էր 372 մարդ։ Բնակավայրը զբաղեցնում է 1492 կմ² տարածք։ Բնակչության խտությունը կազմում էր 249,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աֆիպսկի

Աֆիպսկի (ռուս.՝ Афипский), քաղաքատիպ ավան Ռուսաստանի Դաշնության Կրասնոդարի երկրամասում, Սևերսկայայի շրջանում։


== Աշխարհագրություն ==
Բնակավայրը գտնվում է Աֆիպս գետի ափերին, Կրասնոդար քաղաքից 16 կմ հարավ-արևմուտք։


== Բնակչություն ==
Բնակչության աճի դինամիկան՝

Քաղաքատիպ ավանի բնակչությունը 2018 թվականի գնահատականով կազմում է  21 499։
2002 թվականի մարդահամարի տվյալներով հիմնական բնակչությունը կազմում են ռուսները (88,9 %), բնակվում են նաև ուկրաինացիներ, հայեր, հույներ և այլն։


== Ծանոթագրություններ ==


== Արտաքին հղումներ ==
Աֆիպսկի քաղաքային բնակավայրի կայքը
Սուրբ Ստեփանոս եկեղեցի (Քաղաքիկ)

Սուրբ Ստեփանոս եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Քաղաքիկ գյուղի (Օրդուբադի շրջան) հյուսիսարևելյան թաղամասում։ Եկեղեցին դեռ կանգուն էր 2000-ականների սկզբին։


== Պատմություն ==
Ըստ շքամուտքի վերնամասի վերևում գտնվող խաչքարի հայերեն արձանագրության՝ եկեղեցին կամ հիմնադրվել կամ վերանորոգվել է 1441 թվականին, Աղա Շայնի կողմից։ Այն նաև վերանորոգվել է 17-19-րդ դարերում։ Եկեղեցին հիշատակվում է նաև Ագուլիսի Սուրբ Թովմա վանքի 17-րդ դարի հայերեն արձանագրության մեջ։


== Ճարտարապետական բնութագրեր ==
Սուրբ Ստեփանոսը երկու կողմերում ուներ միանավ, արևելյան աբսիդ, մուտքը՝ արևմտյան ճակատում, իսկ գավիթը՝ արևմուտքում։ Պատմաբան Արգամ Այվազյանը վանքի ներքին սվաղված պատերին արձանագրել է որմնանկարչության հետքեր, ինչպես նաև արևմտյան ճակատին հայերեն արձանագրություններ ։


== Ոչնչացում ==
Եկեղեցին ուշ խորհրդային շրջանում (1980-ական թվականներ) և 2000-ականների սկզբին եղել է լավ պահպանված և մինչև վերջին ժամանակները կանգուն հուշարձան էր։ Այնուամենայնիվ, եկեղեցին հիմնահատակ ոչնչացվել է 2000 թվականից մինչև 2009 թվականի օգոստոսի 13-ը ընկած ժամանակահատվածում։ Այդ մասին փաստում է Caucasus Heritage Watch-ի արբանյակային հետաքննությունը։


== Տես նաև ==
Ագուլիսի Սուրբ Թովմա վանք
Քաղաքիկ


== Ծանոթագրություններ ==